România ocupa locul şapte între statele membre ale Uniunii Europene după ponderea energiei obţinute din surse regenerabile în consumul final brut, în 2016, arată datele prezentate vineri de Oficiul european de Statistică (Eurostat). Cea mai mare pondere a energiei obţinute din surse regenerabile în consumul total în 2016 s-a înregistrat în Austria (72,6%), Suedia (64,9%), Portugalia (54,1%), Danemarca (53,7%), Letonia (61,3%), Croaţia (46,7%) şi România (42,7%). La polul opus se situează Malta (6%), Luxemburg şi Ungaria (ambele cu 7%) şi Cipru (9%). În 2016, generarea electricităţii din surse regenerabile a contribuit cu mai mult de un sfert (30%) la consumul total brut de electricitate la nivelul UE. Cele mai importante surse regenerabile de energie sunt considerate, potrivit comunicatului Eurostat, cele hidro, eoliene, solare, geotermale, biogaz şi deşeuri din surse regenerabile. AGERPRES/(AS - autor: Mihaela Dicu, editor: Oana Tilică; editor online: Magdalena Tănăsescu)

Conținutul website-ului www.agerpres.ro este destinat exclusiv informării publice. Toate informaţiile publicate pe acest site de către AGERPRES sunt protejate de către dispoziţiile legale incidente. Sunt interzise copierea, reproducerea, recompilarea, modificarea, precum şi orice modalitate de exploatare a conţinutului acestui website. Detalii în secţiunea Condiții de utilizare. Dacă sunteţi interesaţi de preluarea ştirilor AGERPRES, vă rugăm să contactați Departamentul Marketing – marketing@agerpres.ro.

Utilizarea secţiunii Comentarii reprezintă acordul dumneavoastră de a respecta termenii şi condiţiile AGERPRES în ceea ce priveşte publicarea comentariilor pe www.agerpres.ro.